Gwäell gyffredin

Gwas neidr o deulu'r Libellulidae ('Y Picellwyr') yw'r Gwäell gyffredin (Lladin: Sympetrum striolatum; lluosog: gweyll cyffredin). Ar un cyfnod rhestrwyd Gwäell yr ucheldir fel rhywogaeth ar wahân ond erbyn heddiw fe'i cofrestrwyd fel 'Gwäell gyffredin' h.y. unwyd y ddwy rywogaeth. Dyma'r teulu mwyaf o weision neidr drwy'r byd, gyda dros 1,000 o rywogaethau gwahanol. Mae'n frodorol o Ewrasia, ac mae i'w ganfod yng ngwledydd Prydain. Fel yr awgryma'r enw, mae'n un o weision neidr mwyaf cyffredin Ewrop.

Mae hyd ei adenydd yn 43mm ac fe welir yr oedolyn ar ei adain rhwng Mehefin a Thachwedd ger llwyni, coed, llysdyfiant a phlanhigion eraill ar lanau llynnoedd llonydd a phyllau dŵr. Yn ne Ewrop ac Asia, mae'r oedolyn ar ei adain drwy'r flwyddyn.

Mae'n gymharol anodd adnabod gweision neidr y genws yma: Sympetrum; mae gan y fenyw felyn ar eu thoracs a'u habdomen ac mae'r gwryw yn troi'n goch wrth iddynt aeddfedu. Mae'r fenyw yn tywyllu wrth fynd yn hŷn.

Gweler hefyd
Odonata - yr Urdd o bryfaid sy'n cynnwys y gweision neidr a'r mursennod.

Cyfeiriadau

Dolen allanol
Geiriadur enwau a thermau, Llên Natur, Cymdeithas Edward Llwyd.

Categori:Gweision neidr Cymru
Categori:Libellulidae
Categori:WMUK 2016